Železnice Slovenskej republiky
Klemensova 8, Bratislava

Bratislava: 04.03.2003

Žiadosť o odpustenie dlhu Železníc Slovenskej republiky voči štátu a odpustenie splátky istiny a úrokov

 
Cieľom žiadosti je dosiahnuť vysporiadanie dlhu Železníc Slovenskej republiky voči štátu  vyplývajúceho zo Zmluvy o podmienkach poskytnutia a splatenia návratnej finančnej výpomoci č. 13 417/98-47 zo dňa 24.9.1998 a odpustenie nesplatenej časti istiny a úrokov zo Zmluvy o poskytnutí prostriedkov zo Štátnych finančných aktív zo dňa 1. 8. 2001.
-	Zmluva o podmienkach poskytnutia a splatenia návratnej finančnej výpomoci č. 13 417/98-47 zo dňa 24.9.1998 uzatvorená s Ministerstvom financií Slovenskej republiky. 
Návratná finančná výpomoc bola určená k financovaniu projektu vlády vo všeobecnom záujme, ktorý bol odsúhlasený uznesením vlády SR č. 206 zo dňa 17.3.1998 - dovoz traťových mechanizmov z účtu zadĺženosti Ruskej federácie  voči Slovenskej republike. 
Splátkový kalendár:
Ku dňu	Suma	Úhrada	
30.6.1999 	0,-Sk		
30.6.2000	175.960.000,-Sk	nie	
30.6.2001	175.960.000,-Sk	nie	
30.6.2002	175.960.000,-Sk	nie	
	527.880.000,-Sk		

S odvolaním sa na zákon č. 303/1995 Z.z. o rozpočtových pravidlách v znení neskorších predpisov, § 46 odst. 5 žiadame  o úplné odpustenie vrátenia návratnej finančnej výpomoci vo výške 527.880.000,- Sk ako aj penále vyplývajúceho zo zmluvného vzťahu a zákona č.303/1995 Z.z. v znení neskorších predpisov. Dôvodom žiadosti o odpustenie vrátenia dlhu je finančná situácia, neumožňujúca splatenie zmluvných záväzkov.
 
-	Zmluva o poskytnutí prostriedkov zo Štátnych finančných aktív zo dňa 1.8.2001 uzatvorená s Ministerstvom financií Slovenskej republiky v celkovom objeme 1.300.000.000,- Sk 
Návratná finančná výpomoc bola poskytnutá na základe uznesenia vlády SR č. 667 zo dňa 11.07.2001 k spôsobu riešenia pohľadávok Východoslovenských energetických závodov, š.p., Stredoslovenských energetických závodov, š.p. a Slovenských elektrární, a.s. voči Železniciam Slovenskej republiky.
 
Zmluvná suma: 			1300 000 000,00 Sk
Zmluvne dohodnutý úrok:	 	5% zo skutočne dlžnej sumy
Termín splácania úrokov: 		vždy k 15. júnu
Splátkový kalendár:
Ku dňu	Suma_istina	Suma_úroky	Úhrada	
15.6.2002      	325.000.000,- Sk	55.384.000,-  Sk	áno	
15.6.2003      	325.000.000,- Sk	48.750.000,-  Sk	nie	
15.6.2004      	325.000.000,- Sk		nie	
15.6.2005      	325.000.000,- Sk		nie	
	1.300.000.000,- Sk			
 
S odvolaním sa na zákon č. 303/1995 Z.z. o rozpočtových pravidlách v znení neskorších predpisov, § 46 odst. 5 žiadame  o úplné odpustenie vrátenia návratnej finančnej výpomoci vo výške 975.000.000,- Sk a úrokov z nezaplatenej sumy. Dôvodom žiadosti o odpustenie vrátenia dlhu je finančná situácia, neumožňujúca splatenie zmluvných záväzkov.

Vo väzbe na predkladaný plán plnenia konsolidačnej funkcie ŽSR a proces oddĺženia ŽSR je vláda SR žiadaná o odsúhlasenie odpustenia vrátenia istín a úrokov vyplývajúcich zo zmlúv o poskytnutí peňažných prostriedkov č. 13 417/98-47 zo dňa 24.9.1998 v celkovej výške 527.880.000,- Sk vrátane penále a zmluvy č. 2586/2001-KM zo dňa 01.08.2001 v celkovej výške 975.000.000,- Sk vrátane zmluvných úrokov.